Document ID: 32014R1209

KOMMISSIONENS FORORDNING (EU) Nr. 1209/2014
af 29. oktober 2014
om ændring af Europa-Parlamentets og Rådets forordning (EF) nr. 451/2008 om oprettelse af en ny statistisk aktivitetstilknyttet produktklassifikation (CPA) og om ophævelse af Rådets forordning (EØF) nr. 3696/93
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 451/2008 af 23. april 2008 om oprettelse af en ny statistisk aktivitetstilknyttet produktklassifikation (CPA) og om ophævelse af Rådets forordning (EØF) nr. 3696/93 (1), særlig artikel 6, stk. 2, og
ud fra følgende betragtninger:
(1)
Ved forordning (EF) nr. 451/2008 indførtes den statistiske aktivitetstilknyttede produktklassifikation (herefter benævnt »CPA«) for at tilgodese behovene for statistikker i Unionen.
(2)
Efter ajourføringen af De Forenede Nationers centrale produktnomenklatur (»CPC Ver.2«) bør CPA tilpasses af hensyn til sammenligneligheden og overensstemmelsen med produktklassifikationsstandarder, der anvendes på internationalt niveau.
(3)
Efter revisionen af det harmoniserede system (HS) og den kombinerede nomenklatur (KN) i medfør af Kommissionens gennemførelsesforordning (EU) nr. 1001/2013 (2) og Rådets forordning (EU) nr. 1326/2013 (3) er det nødvendigt at foretage yderligere ændringer af CPA samt tilpasse og tydeliggøre teksterne.
(4)
Forordning (EF) nr. 451/2008 bør derfor ændres.
(5)
Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System -
VEDTAGET DENNE FORORDNING:
Artikel 1
Bilaget til forordning (EF) nr. 451/2008 erstattes af teksten i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. januar 2015.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. oktober 2014.

Labels: 12
3
19